Too Sweet

**«Too Sweet»**, իռլանդացի երգիչ-երգահան Հոզիերի երգը։ Այն թողարկվել է 2024 թվականի մարտի 22-ին Մեծ Բրիտանիայի *Rubyworks*, *[[Island Records]]* և ԱՄՆ-ի ''Columbia Records''-ի լեյբլների միջոցով որպես նրա հինգերորդ մինի ալբոմի՝ *Unheard*-ի առաջին թրեքը։ Որպես սինգլ թողարկվել է 2024 թվականի մարտի 29-ին: Երգը գլխավորել է Ավստրալիայի, Իսլանդիայի, Իռլանդիայի, Նոր Զելանդիայի, Նորվեգիայի, Միացյալ Թագավորության և Միացյալ Նահանգների հիթ-շքերթները՝ դառնալով Հոզիերի առաջին սինգլը, որը զբաղեցրել է առաջին հորիզոնականը բոլոր յոթ երկրներում։

## Նախապատմություն
2024 թվականի մարտի 14-ին Հոզիերը հայտարարել է իր հինգերորդ՝ *Unheard* մինի ալբոմի մասին, որը ներառում է նախկինում չհրապարակված չորս թրեքեր, որոնք վերցված են իր երրորդ ստուդիական *Unreal Unearth* (2023) ալբոմի տարբերակներից։ Երգիչը պարզաբանել է, որ երգերը տարբեր պատճառներով «չեն հայտնվել երրորրդ ալբոմում», սակայն կրկին համապատասխանում են «որկրամոլության, անորոշության, բռնության և արտաքին «վերելքի»» թեմաներին։ Նա առաջին անգամ հրապարակել է երգի թիզերը նույն օրը *[[Tik Tok]]*-ում՝ մի հոլովակում, որում նա նկարում է կմախքի էսքիզ: *«Too Sweet»*-ը անակնկալ կերպով թողարկվել է որպես նախագծի բացման թրեք մարտի 22-ին։

## Կոմպոզիցիա
*«Too Sweet»*-ում Հոզիերը ապրում է «իսկական գիշերային բուի ռիթմով»՝ ըմպելով վիսկի և սև սուրճ: Բացի այդ, այն ցույց է տալիս հարաբերությունների բազմակողմանիությունը, երբ երգիչը խոսում է իր սիրելիի հետ: Մինչ վերջինս նախընտրում է ապրել առողջ ապրելակերպով, նա օգտվում է կյանքի տարբեր «հաճույքներից»: Երգիչը նախընտրում է կոպտությունը, քանի որ նրա զուգընկերը «արդեն չափազանց քաղցր է»։ Երգը քննարկում է այն թեման, թե ինչպես կարող են տարբերությունները զարգանալ հարաբերությունների ընթացքում: ''Rolling Stone''-ի գրող Ջոն Լոնսդեյլը երգի մեղեդին նկարագրել է որպես «բարդ, գրավիչ ռետրո-R&B գրուվ»:

## Կոմերցիոն հաջողություն
*«Too Sweet»*-ը մեկնարկել է ''UK Singles Chart''-ի 8-րդ հորիզոնականում 2024 թվականի մարտի 29-ին, ինչի շնորհիվ այն դարձել է Հոզիերի առաջին սինգլը, որը հայտնվել է Միացյալ Թագավորության լավագույն տասնյակում 2014 թվականին՝ ''«Take Me to Church»''-ից հետո, և երկրորդը՝ ընդհանուր հաշվարկում։ 2024 թվականի ապրիլի 5-ին այն բարձրացել է 4-րդ հորիզոնական։ 2024 թվականի ապրիլի 12-ին այն հասել է 1-ին հորիզոնականին՝ 61,000 հիթ-շքերթային միավորներով և 6,7 միլիոն դիտումներով՝ դառնալով Հոզիերի առաջին սինգլը, որը զբաղեցրել է առաջին հորիզոնականը Մեծ Բրիտանիայում։

Միացյալ Նահանգներում *«Too Sweet»*-ը ''Billboard Hot 100''-ի հինգերորդ հորիզոնականում հայտնվել է 2024 թվականի ապրիլի 6-ի շաբաթվա ընթացքում՝ դառնալով Հոզիերի առաջին դեբյուտը լավագույն տասնյակում և երկրորդը *«Take Me to Church»*-ից հետո։ Երեք շաբաթ անց երգը հասել է առաջին հորիզոնականին՝ գերազանցելով *«Take Me to Church»* սինգլի երկրորդ հորիզոնականը և դառնալով Հոզիերի առաջին երգը, որը զբաղեցրել է առաջին հորիզոնականը Միացյալ Նահանգներում։ Այսպիսով, Հոզիերը դարձել է առաջին իռլանդացին, որը գլխավորել Է *Billboard Hot 100*-ը Շինեյդ Օ'Քոնորից ի վեր (1990 թվական, *[[Nothing Compares 2 U (երգ)|«Nothing Compares 2 U»]]*), և ընդհանուր առմամբ` չորրորդը, Օ'Քոնորի, Գիլբերտ Օ'Սալիվանի և ''U2''-ի հետ միասին:

## Հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:2024 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Երգեր այբբենական կարգով